Երանուհի

Երանուհի, հայկական իգական անուն։ Առաջացել է հայերեն երանի՝ «երջանիկ» բառից՝ իգական -ուհի մասնիկով։ Այս անվանը համապատասխանում է Երանյակ անձնանունը։ Գործածվում է 15-րդ դարից։ Փաղաքշական ձևերն են Երան, Երանիկ։

Գործածություններ 
 Երանուհի, քույր Տալիթայի և մորաքույր Վարդան գրակապի, ով Արճեշում 1450 թվականին Հովհաննես քահանային գրել տվեց մի Ավետարան։
 Երանուհի, հիշատակված է Թեոդոսիայի ավերակ մի եկեղեցու խաչքարի վրա 1472 թվականին։
 Երանուհի, կին Ներսես քահանայի Բաբերդցոյ, ով 1489 թվականին Մովսես աբեղային գրել տվեց մի Հայսմավուրք։
 Երանուհի անունը հիշատակված է նաև 1548, 1560 թվականներին։ Կրճատ ձևն է Երան, որը հիշատակված է 1633 թվականին

Ծանոթագրություններ 

Հայկական իգական անձնանուններ